kardosdrur/scandi-wiki huggingface dataset:
Expedit

Expedit er en dansk aktieselskab med hovedsæde i Hadsten, der driver virksomhed med udvikling og salg af butiksløsninger til detailhandlen (indgangssystemer, kundevogne, inventarsystemer, kassediske m.v.) Selskabet er endvidere distributør af produkter fra virksomheden Wanzl. Selskabet har siden 1986 været noteret på Københavns Fondsbørs. 

Expedit beskæftiger 320 medarbejdere i Danmark, Sverige, Norge, Finland og Letland. Expedit-koncernen består af

 Expedit a/s i Danmark og Finland
 Expedit AB i Sverige
 Expedit Norge AS i Norge
 Expedit Baltic SIA i Letland

Historie 
Virksomheden blev grundlagt i 1952 af Elvin Petersen.

Eksternt link 
 Firmaets hjemmeside 

Virksomheder i Hadsten
Etableret i 1952
OMX Copenhagen Small Cap
Airhockey

Airhockey er et spil med to deltagere, der spilles på et bord med bander omkring, hvor der er et hul i midten af hver endebande, der fungerer som mål. Hele bordet er dækket af huller, hvor der kommer luft ud af, så friktionen mellem pucken og underlaget formindskes. Hver spiller skal så forsøge at score i modstanderens mål og samtidig forhindre modstanderen i at score mod en selv. Spillet blev opfundet af Bob Lemieux i 1972 i USA. Kampene spilles enten på tid eller til en spiller har scoret et bestemt antal mål, normalt syv.

Galleri 

Spil og lege
Etableret i 1972
Anette Jensen (skytte)

Anette Jensen (født 30. november 1986) er en dansk skytte, der repræsenterer Skytteklubben DSB/ASF.

Anette Jensen skyder 10 meter luftriffel.
Hendes bedste resultat er fra World Cuppen i München 2011, hvor hun skød sig til en 4. plads med 398 point. Hun skød sig ligeledes til en kvoteplads til OL 2012 i London.
Hun blev ved samme WC i 2009 nummer 11 med 397 point.

Eksterne henvisninger 
 Anette Jensens blog

Noter 

Skytter fra Danmark
Hjemmeside (flertydig)

Hjemmeside har flere betydninger:
 Et andet ord for websted.
 Indgangssiden eller hoved-websiden i et websted.
 En personlig webside, for eksempel hos et web hosting service eller et universitets website, som typisk er gemt i brugerens hjemmekatalog.
 Webside eller lokal fil, som automatisk hentes når en webbrowser starter eller når browserens "home" knap aktiveres; dette kaldes også en startside.
All That You Can't Leave Behind

All That You Can't Leave Behind er det tiende studiealbum med det irske rockband U2. Det blev udgivet d. 30. oktober i 2000 på pladeselskaberne Interscope Records i USA og på Island Records i Storbritannien. Albummet er et af U2's mest succesfulde album nogensinde, og har vundet syv Grammy Awards i alt. Albummet's originale titel var U2000 som var en arbejdene titel til deres 1997-PopMart Tour. Den første single "Beautiful Day" blev udgivet 21 dage før selve albummet, og fire måneder senere udkom singlen "Stuck In a Moment You Can't Get Out of" og i juni kom "Elevation" som vandt årets Grammy Award for Best Rock Performance by a Duo or Group with Vocal i 2002.

Singler 
 "Beautiful Day" udgivet d. 9. oktober, 2000
 "Stuck In a Moment You Can't Get Out of" udgivet i maj, 2001
 "Elevation" udgivet i juni, 2001
 "Walk On" udgivet d. 19. november, 2001

Trackliste

Komponister 

U2
 Bono – sang, guitar
 The Edge – guitar, klaver, sang
 Adam Clayton – basguitar
 Larry Mullen Jr. – trommer, slagtøj

Yderlige medspillere
 Daniel Lanois – yderlig guitar, bagvokal
 Brian Eno – synthesizer, strengeinstrumenter, bagvokal
 Paul Barret – messingblæser (nummer 2)

Eksterne henvisniger 
 All That You Can't Leave Behind på U2's officiele hjemmeside

U2-album
Album fra 2000
John Steffen

John Steffen (født 31. januar 1980) er en dansk atlet som er medlem af Københavns IF. Han var tidligere været i Frederiksberg IF (-1998 og 2007) hvor han begyndte med atletik, derefter i Sparta Atletik (1999-2001) og Aarhus 1900 (2002-2005).

John Steffen har vundet fem danske mesterskaber i længdespring, derav fire indendørs. Han var innehaver af juniorrekorden i længdespring indendørs med 7,33 og udendørs med 7,56, som han hoppede i 1999. De stod frem til 2010 og 2011 hvor Andreas Trajkovski slog rekorderne. Han er stadig innehaver af U23-rekorden med 7,72 fra 2002, som også er karrierens længste spring og det fjerde længste gennem tiderne i Danmark kun overgået af Jesper Tørring (7,80), Benjamin Boeskov Gabrielsen (7,87) og Morten Jensen (8,25).

Internationale mesterskaber 
 2002 EM Længdespring 20. plads 7,03

Internationale ungdomsmesterskaber 
 1999 JEM Længdespring 9. plads 7,26
 1997 Ungdoms-OL 4 x 100 meter – DQ
 1997 Ungdoms-OL Længdespring 11. plads 7,03

Danske mesterskab 
  2009 Danmarksturneringen
  2008 Danmarksturneringen
  2007 Længdespring 7,03
  2005 Længdespring inde 7,37
  2004 Længdespring 7,29
  2004 Længde inde 7,48
  2002 Længdespring 7,42
  2002 Længdespring inde 7,41
  2001 Længdespring 7,41
  2000 Længdespring inde 7,16
  1999 Længdespring inde 7,33
  1998 Længdespring 7,15

Bedste resultat 
 Længdespring: 7,72 25. maj 2002
 Længdespring inde: 7,48
 Trespring: 14,07
 100 meter: 11,46

Eksterne henvisninger 
 
 Statletik.dk – John Steffen
 IAAF – John Steffen Biography 
 DAF i tal – John Steffen 
 John Steffen – Arosfame.dk
 Atletik: John Steffen kan komme langt : aarhusportalen.dk

Længdespringere fra Danmark
Atleter fra Københavns IF
Atleter fra Sparta Atletik
Atleter fra Aarhus 1900
Atleter fra Frederiksberg IF
Freeborn County

Freeborn County er et county i den amerikanske delstat Minnesota. Amtet ligger i den sydlige del af delstaten og grænser op til Steele County i nordøst, Mower County i øst, Faribault County i vest og mod Waseca County i nordvest. Amtet grænser desuden op til delstaten Iowa i syd.

Freeborn totale areal er 1 833 km² hvoraf 39 km² er vand. I 2000 havde amtet 32 584 indbyggere. Amtet administration ligger i byen Albert Lea som også er amt største by. 

Amtet har fået sit navn efter William Freeborn som var byen Red Wings anden borgmester.

Demografi 
Ifølge folketællingen fra 2000 boede der 32.584 personer i amtet. Der var 13.356 husstande med 9.015 familier. Befolkningstætheden var 18 personer pr. km². Befolkningens etniske sammensætning var som følger: 95,22% hvide, 0,24% afroamerikanere.

Der var 13.356 husstande, hvoraf 29,10% havde børn under 18 år boende. 56,50% var ægtepar, som boede sammen, 7,50% havde en enlig kvindelig forsøger som beboer, og 32,50% var ikke-familier. 28,20% af alle husstande bestod af enlige, og i 14,00% af tilfældene boede der en person som var 65 år eller ældre.

Gennemsnitsindkomsten for en hustand var $36.964 årligt, mens gennemsnitsindkomsten for en familie var på $45.142 årligt.

Eksterne henvisninger 

Counties i Minnesota
Goodhue County

Goodhue County er et county i den amerikanske delstat Minnesota. Amtet ligger i de sydøstlige del af delstaten og grænser op til Wabasha County og Olmsted County i sydøst, Dodge County i sydvest, Rice County i vest og mod Dakota County i nordvest. Amtet grænser desuden op til delstaten Wisconsin i nordøst hvor floden Mississippi udgør en naturlig grænse.

Goodhue totale areal er 2 021 km² hvoraf 57 km² er vand. I 2000 havde amtet 44.127 indbyggere. Amtets administration ligger i byen Red Wing. 

Amtet har fået sit navn efter James Madison Goodhue.

Demografi 
Ifølge folketællingen fra 2000 boede der 44.127 personer i amtet. Der var 16.983 husstande med 11.905 familier. Befolkningstætheden var 22 personer pr. km². Befolkningens etniske sammensætning var som følger: 96,57% hvide, 0,63% afroamerikanere.

Der var 131.151 husstande, hvoraf 33,80% havde børn under 18 år boende. 59,20% var ægtepar, som boede sammen, 7,20% havde en enlig kvindelig forsøger som beboer, og 29,90% var ikke-familier. 25,20% af alle husstande bestod af enlige, og i 11,50% af tilfældende boede der en person som var 65 år eller ældre.

Gennemsnitsindkomsten for en hustand var $46.972 årligt, mens gennemsnitsindkomsten for en familie var på $55.689 årligt.

Eksterne henvisninger 

  

Counties i Minnesota
Stefanie Fryland Clausen

Anna Stefanie Nanny Fryland Clausen (født 1. april 1900 i København, død 2. august 1981 i Karlebo) var en dansk kontorist og udspringer medlem af Kvindelig Idrætsforening. 

Stefani Fryland Clausen blev olympisk mester i tårnspring (10 meter) under sommer-OL 1920 i Antwerpen. Hun blev dermed den første danske kvinde til at vinde guld ved OL. Hun blev i 1988 optaget i svømmesportens Hall of Fame, der har hjemme i Fort Lauderdale i USA, hvilket kun er overgået tre andre danskere; Ragnhild Hveger, Greta Andersen og Karen Margrethe Harup.

Eksterne henvisninger 
 

Udspringere fra Danmark
Personer fra København
Olympiske mestre fra Danmark
William Wadsworth

William Ridout Wadsworth (17. december 1875 – 1971) var en canadisk roer som deltog i de olympiske lege 1904 i St. Louis.

Wadsworth vandt en sølvmedalje i roning under OL 1904 i St. Louis. Han var med på den canadiske otter som kom på en andenplads efter den amerikanske båd fra Vesper Boat Club, Philadelphia. 

Roerne fra Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som var styrmand. Der var kun to hold som deltog i denne klasse og finalen blev afholdt den 30. juli 1904.

Eksterne henvisninger 
 http://www.sports-reference.com/olympics/athletes/wa/william-wadsworth-1.html 

Roere fra Canada
Personer fra Toronto
William Wallace (roer)

William Lawrence Wallace (født 12. april 1904, død 20. juli 1967) var en canadisk roer som deltog i de olympiske lege 1924 i Paris.

Wallace vandt en sølvmedalje i roning under OL 1924 i Paris. Han var med på den canadiske otteren som kom på en andenplads efter USA. Deltagerne på den canadiske otter bestod af Arthur Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmand.

Eksterne henvisninger 
 

Roere fra Canada
Personer fra Toronto
William Wood

William Wood (6. januar 1899 – 2. oktober 1969) var en canadisk roer som deltog i de olympiske lege 1924 i Paris.

Wood vandt en sølvmedalje i roning under OL 1924 i Paris. Han var med på den canadiske fire uden styrmand som kom på en andenplads efter Storbritannien. Deltagerne på den canadiske fire var William Wood, George MacKay, Archibald Black og Colin Finlayson.

Eksterne henvisninger 
 http://www.sports-reference.com/olympics/athletes/ma/donald-mackenzie-1.html 

Roere fra Canada
Joseph Wright (roer)

Joseph Walter Harris Joe Wright, Sr.  (14. januar 1864 – 18. oktober 1950) var en canadisk roer som deltog i de olympiske lege 1904 i St. Louis og 1908 i London.

Wright vandt en sølvmedalje i roning under OL 1904 i St. Louis. Han var med på den canadiske otter som kom på en andenplads efter den amerikanske båd fra Vesper Boat Club, Philadelphia. 

Roerne fra Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som var styrmand. Der var kun to hold som deltog i denne klasse og finalen blev afholdt den 30. juli 1904.

Fire år senere, under OL 1908 i London var han med på den canadiske otter som kom på en tredjeplads-

Hans søn Joseph Wright, jr vandt en sølvmedalje i dobbeltsculler under OL 1928 i Amsterdam.

Eksterne henvisninger 
 Profil på sportsreference.com  

Roere fra Canada
Personer fra Toronto
Joseph Wright jr.

Joseph George Harris Wright jr. (28. marts 1906 i Toronto – 7. juni 1981) var en canadisk roer som deltog i de olympiske lege 1928 i Amsterdam og 1932 i Los Angeles.

Wright vandt en sølvmedalje i roning under Sommer-OL 1928 i Amsterdam. Sammen med Jack Guest kom han på en andenplads i dobbelsculler efter Paul Costello og Charles McIlvaine fra USA

Wright var søn af Joseph Wright som vandt en sølv- og en bronzemedalje i roning under Sommer-OL 1904 i St. Louis og 1908 i London.

Eksterne henvisninger 
 http://www.sports-reference.com/olympics/athletes/re/pat-reiffenstein-1.html 

Roere fra Canada
Personer fra Toronto
Boksning under sommer-OL 1920

Boksning under Sommer-OL 1920 i Antwerpen blev afviklet fra den 21. til den 23. august. Boksning var for tredje gang på det olympiske program, og der stillede et rekordstort antal boksere op til konkurrencen. Der deltog 116 boksere fra 12 nationer. Der blev i den olympiske bokseturnering bokset i de otte klassiske vægtklasser.

Danske deltagere 
Danmark stillede med i alt 12 deltagere. Danmark opnåede tre sølvmedaljer, da Anders Petersen, Gotfred Johansen og Søren Petersen nåede finalerne.

De danske deltagere var:
 Einer Jensen (fluevægt), tabte første kamp
 Anders Petersen (fluevægt), sølvmedalje
 Nick Clausen (fjervægt), vandt første kamp, men tabte i kvartfinalen til Jack Zivic (USA)
 Hans Nielsen (fjervægt), tabte sin første kamp til James Carter (GBR)
 Gotfred Johansen (letvægt), nåede finalen, men tabte til Samuel Mosberg (USA)
 Johan Jensen (letvægt), tabte første kamp til den senere bronzevinder Clarence Newton (CAN)
 Ivan Schannong (weltervægt), vandt sin første kamp, men tabte i 1/8-finalen til den senere bronzevinder Frederick Colberg (USA) 
 August Suhr (weltervægt), vandt første kamp, men tabte i kvartfinalen til den senere sølvvinder Alexander Ireland (GBR)
 Martin Olsen (mellemvægt), vandt første kamp, men tabte i kvartfinalen til Hjalmar Strømme (NOR)
 Georg Kruse (mellemvægt), tabte første kamp til Marcel Rey-Golliet (FRA)
 Emil Andreasen (letsværvægt), vandt første kamp, men tabte i kvartfinalen til Hugh Brown (GBR) 
 Søren Petersen (sværvægt), nåede finalen, hvor han dog tabte til Ronald Rawson (GBR)

Medaljer efter land

Fluevægt

Bantamvægt

Fjervægt

Letvægt

Weltervægt

Mellemvægt

Letsværvægt 

Der deltog 11 boksere fra seks nationer i letsværvægt.

Resultater

Sværvægt

Kilder 
 Rekonstruktion af rapport fra legene  (Den lokale belgiske OL-komitté gik konkurs under legene, og der blev derfor aldrig udfærdiget en officiel rapport)
 databaseolympics.com 
 Resultater fra alle kampe  

Sommer-OL 1920
1920
Boksning i 1920
Kolbeinn Sigþórsson

Kolbeinn Sigþórsson (født 14. marts 1990) er en islandsk fodboldspiller. Han spillede frem til 2011 for AZ Alkmaar, hvortil han kom som 17-årig og sidenhen i AFC Ajax, hvor han scorede 31 mål i 80 kampe, inden han blev solgt for 26 millioner kroner til Nantes i 2015. Sigþórsson var på Islands hold ved U21 EM 2011 i Danmark, hvor han scorede et enkelt mål. På seniorplan repræsenterede han A-landsholdet ved EM 2016 i Frankrig.

Eksterne henvisninger 

 

Fodboldspillere fra Island
Fodboldspillere fra Knattspyrnufélagið Víkingur
Fodboldspillere fra Handknattleiksfélag Kópavogs
Fodboldspillere fra AZ Alkmaar
Fodboldspillere fra AFC Ajax
Deltagere ved det europæiske mesterskab i fodbold 2016
Anthony Annan

Anthony Gildas Kofi Annan (født 21. juli 1986 i Accra, Ghana) er en fodbold-midtbanespiller, der i øjeblikket spiller for HJK Helsinki. Han har (pr. marts 2018) spillet 67 kampe for Ghanas landshold.

Karriere

Fodbold i Ghana 
Anthony Annan startede med at spille fodbold med det lokale hold Super Rainbow Stars. Han spillede desuden også for Venomous Vipers i den Ghanesiske liga før han skiftede til Sekondi Hasaacas i 2003 og senere flyttede videre mod Accra Hearts of Oak i 2005. Annan blev kaldt for en af de bedste unge midtbanespillere i Ghana.

Skiftet til Norge 
I 2007 skrev han kontrakt med I.K. Start, efter nogle fantastiske sæsoner hos Accra Hearts of Oak. Han blev hurtigt fast mand hos Start, og viste gode ting med bolden. Desværre blev han ramt af en skade og sygdom, og kom ikke tilbage før Start var rykket ned.

Da Start var rykket ned, skiftede Annan til Stabæk på en lejekontrakt indtil August 2008. 

1. August 2008 blev det kendt at Annan skulle til prøvetræning hos Blackburn Rovers. Efter at have imponeret Paul Ince og ledelsen blev han sendt tilbage til sin klub i Norge. Blackburns talentspejdere var atter at finde til de sidste kampe i den norske sæson, og de skulle melde tilbage til Blackburn om de skulle købe eller ikke. Handlen blev ikke til noget.
31. August 2008 blev han i stedet præsenteret for publikum på Lerkendal som ny Rosenborg spiller. Rosenborg betalte 10 millioner kr. for at få ham fra Start.

Efter fire år i Norge forlod Annan Rosenborg til fordel for den tyske klub FC Schalke 04.

Annan rygtes væk fra Schalke 04 i sommeren 2011..

International karriere 
Annan var med til VM i fodbold 2010 for Ghana i Sydafrika.

Eksterne henvisninger 

Fodboldspillere fra Ghana
Personer fra Accra
Deltagere ved verdensmesterskabet i fodbold 2010
Fodboldspillere fra Rosenborg BK
Fodboldspillere fra FC Schalke 04
Fodboldspillere fra CA Osasuna
Flinterup Kirke

Kirke Flinterup Kirke er en kirke beliggende i Flinterup Kirke Flinterup Sogn by i 	Sorø Kommune på Midtsjælland. Skib, kor og apsis er bygget i romansk stil og de ældste dele er fra slutningen af 1100-tallet. Den fremstår som kampestensbygning, med detaljer udformet i kridtsten og frådsten. Det sengotiske hvælvede tårn og våbenhuset er fra ca.1500.

Flinterup by var oprindeligt bygget op omkring 3 store gårde; Viegaard (som senere brændte og blev genopbygget ude for byen), Flinterupgård, og Flintebjerggården.

Der bor omkring 300 mennesker i Flinterup.

Referencer 
 Lokalhistorisk arkiv Sorø
 Sogneportalen

Eksterne henvisninger 

 Flinterup Kirke  hos KortTilKirken.dk
 Flinterup Kirke  i bogværket Danmarks Kirker (udg. af Nationalmuseet)

Kirker i Sorø Kommune
Kirker i Sorø Amt
Kirker i Roskilde Stift
Luvua

Luvua (også kaldet Luova) er en flod i provinsen Katanga i den Demokratiske Republik Congo. Den har udspring fra nordenden af Lake Mweru på grænsen mellem Zambia og Congo. Derfra løber den i nordvestlig retning til sammenløbet med floden Lualaba ved byen Ankoro. Floden er 350 km lang, med et afvandingsområde på 265.300 km² og en middelvandføring på 600 m³/s.

I sit nedre løb, nedstrøms fra byen Kiambi, er Luvua over en strækning på 160 km sejlbar for mindre både. Længere oppe ligger der imidlertid flere strøg, der gør bådtrafik umulig.

Demokratiske Republik Congo
Vandløb i Afrika
Katun (flod)

Katun (, ) er en flod i Republikken Altaj og Altaj kraj i Rusland. Den løber sammen med floden Bija og danner floden Ob, omkring 19 km sydvest for Bijsk. 

Katun er 688 km lang og har et afvandingsareal på 60.900 km². Den har sit udspring i gletsjerne på sydsiden af bjerget Belukha. Floden fryser til sent i november eller tidlig i december og bliver isfri igen i løbet af april. Katun har få bifloder, bl.a. Argut, Tjuja, Koksa og Sema. Floden er fremkommelig for skibsfart.

Noter

Eksterne henvisninger 

Floder i Altaj kraj
Floder i republikken Altaj
Tezepir Moské

Tezepir Moske () er en moske i Baku i Aserbajdsjan.

Opførelsen af moskeen påbegyndtes i 1905 efter tegninger af arkitekt Ziver bej Ahmadbejov under beskyttelse af Nabat Khanum Ashurbajova. Efter beskytterens død ophørte byggeriet. Ikke længe efter fortsatte byggeriet dog under Ashurbajovas søns beskyttelse, og moskeen stod færdig i 1914.

Kun tre år efter opførelsen blev bedehuset lukket i kølvandet på Oktoberrevolutionen i 1917. Moskeen blev brugt både som biograf og hølade til 1943, hvorefter bygningen igen blev moske. Moskeens akhund er stormuftien for Kaukasus Allahşükür Paşazadə.

Kildehenvisninger 

Moskeer i Aserbajdsjan
Bygninger, konstruktioner og anlæg i Baku
Nørre Stabel

Nørre Stabel (dansk) eller Norderstapel (tysk) er en landsby i det nordlige Tyskland beliggende i Stabel Kommune under Kreis Slesvig-Flensborg i delstaten Slesvig-Holsten. Byen ligger i landskabet Stabelholm mellem floderne Ejderen, Trenen og Sorgen.

Eksterne henvisninger 

 Landsbyens hjemmeside

Byer i Kreis Slesvig-Flensborg
Sønder Stabel

Sønder Stabel (dansk) eller Süderstapel (tysk) er en landsby i det nordlige Tyskland under Kreis Slesvig-Flensborg i delstaten Slesvig-Holsten. Byen er beliggende 18 km sydøst for Husum i landskabet Stabelholm. Den grænser mod vest til Kreis Nordfriesland og mod syd til Kreis Dithmarschen.

Byen ligger i Stabel kommune.

Eksterne henvisninger 

 Landsbyens hjemmeside

Byer i Kreis Slesvig-Flensborg
Byer i Slesvig-Holsten
Tofiq Bəhramov Stadion

Tofiq Bəhramov Stadion () er et multifunktions-stadion i Baku i Aserbajdsjan. Det benyttes hovedsageligt til at afholde fodboldkampe, og er hjemmebane for Neftci Baku, FK Inter Baku og indtil 2015 Aserbajdsjans fodboldlandshold.

Historie 
Stadionet opførtes i 1951, selvom det påbegyndtes allerede før 2. verdenskrig i 1939, hvor byggeriet dog indstilledes. Da opførslen genoptogs efter krigen blev det færdigbygget af tyske krigsfanger. Oprindeligt blev stadionet navngivet efter Stalin, og plænen var formgivet som et C (det kyrilliske S, forbogstavet i Cтaлин – Stalin). I 1956 ændrede stadionet navn til Lenin, men i 1993 fik stadionet sit nuværende navn efter den kendte fodbolddommer Tofiq Bəhramov, som døde samme år.

Eurovision Song Contest 2012 
Den 19. maj 2011 oplyste organisatørerne af Eurovision Song Contest i Aserbajdsjan, at de overvejer at benytte stadionet til at afholde Eurovision Song Contest 2012.

Kildehenvisninger 

Fodboldstadioner i Baku
Beş Barmaq

Beş Barmaq (Femfingerbjerget) er et bjerg i Xızı rayonu i Aserbajdsjan, ikke langt fra det Kaspiske Hav. Bjerget rejser sig til 382 m.o.h. ved Baku–Quba-hovedvejen. Bjerget er en solid klippe og er et af de mest berømte bjerge i Kaukasus, kendt for sine mytiske fortællinger. Det er et helligt sted med regelmæssige besøg af pilgrimme.

Tidevandsmærker på bjerget vidner om oversvømmelser af smeltevand fra nordlige glaciale iskapper og dateres tilbage til slutningen af den sidste istid. Tidevandsmærkerne bekræfter teorien om en holocæn udstrømning af smeltevand fra Sortehavet til Middelhavet, snarere end en direkte indtrængen af havvand i Sortehavet som følge af den globale stigende vandstand. Skøn over stigningen i det Kaspiske Havs niveauhøjde er mellem 20 og 30 meter.

Kildehenvisninger

Eksterne henvisninger 

Bjerge i Aserbajdsjan
Arkæologiske områder i Aserbajdsjan
Krop (by)

Krop (dansk) eller Kropp (tysk) er en landsby og kommune i det nordlige Tyskland under Slesvig-Flensborg kreds i delstaten Slesvig-Holsten. Byen er beliggende 12 km syd for Slesvig by ved Hærvejen, som syd for grænsen også kaldes Oksevejen (Ochsenweg).

Kommunen samarbejder på administrativt plan med andre kommuner i Krop-Stabelholm kommunefællesskab (Amt Kropp-Stapelholm).

Eksterne henvisninger 

Byer i Kreis Slesvig-Flensborg
Monica Seles

Monica Seles (, , født 2. december 1973 i Novi Sad, Serbien) er en tidligere professionel tennisspiller. Hun er født i Jugoslavien af ungarske forældre. Hun fik amerikansk statsborgerskab i 1994.
I løbet af sin karriere vandt hun ni Grand Slam-titler. Otte af dem som repræsentant for Jugoslavien (først SFR Jugoslavien, siden FR Jugoslavien) og en for USA.

Hun trak sig tilbage som professionel i 2008.

Eksterne henvisninger 
 

Tennisspillere fra Serbien
Tennisspillere fra Ungarn
Tennisspillere fra USA
Tennisspillere fra Jugoslavien
Personer fra Novi Sad
Himmerfjärden

Himmerfjärden er en fjord eller vig mellem Mörkö og Södertörn i Stockholms sydlige skærgård. Fjorden er en vigtig transportvej da store dele af godstrafikken fra Mälaren ud i Østersøen går via Södertälje kanal og videre i Himmerfjärden. Den har et areal på 30,5 km², en gennemsnitdybde på 15 m, men er 44 meter på det dybeste sted.

Meget af spildevandet fra sen sydlige del af Storstockholm ledes ud i Himmerfjärden efter at være renset i Himmerfjärdsverket.

Eksterne kilder og henvisninger 

 Himmerfjärden VISS

Stockholms skærgård
Stockholms län
Fjorde i Sverige
Mīlestības saliņa

Mīlestības saliņa (Lille Kærlighedsø) er en ø i Kurzemes rajons i Riga i Letland, som befinder sig ved floden Daugavas venstre bred, hvor floden Buļļupe tilflyder Daugava, ved siden af Daugavgrīva Øen. Øen ligger i bydelen Daugavgrīva.

Mīlestības saliņa har en trekantet form. Mod den nordøstlige bred skyller Daugava, den vestlige bred Buļļupe og den sydlige bred Ločukanalen. Øen er lav, den gennemsnitlige højde er på 1 til 1½ meter, bestående af mose og tilvoksede små søer, træer og buske. Øens areal er på omkring 0,6 kvadratkilometer. Øen dannedes i det 19. århundredes anden halvdel mellem dæmningen og Buļļupes munding, efter udbygningen af dæmningen til regulering af Daugavas vanddybde.

Kilder 

Letlands geografi
Riga
Øer i Europa